
ประกาศองค์การบริหารส่วนตำบลสวนขัน
เรื่อง  สอบราคาจ้างโครงการปรับปรุงระบบประปาหมู่บ้าน หมู่ที่ ๗
........................................................
		ด้วยองค์การบริหารส่วนตำบลสวนขัน ตำบลสวนขัน อำเภอช้างกลาง จังหวัดนครศรีธรรมราช มีความประสงค์จะสอบราคาจ้าง  โครงการปรับปรุงระบบประปาหมู่บ้าน หมู่ที่ ๗ ตำบลสวนขัน โดยเป็นการปรับปรุงระบบกรองน้ำของระบบประปานครหลวง เป็นระบบถังกรองสนิมเหล็กตามรูปแบบกรมทรัพยากรน้ำ พร้อมติดตั้งระบบท่อ จำนวน ๑ ชุด ติดตั้งป้ายโครงการ จำนวน ๑ ป้าย
		งบประมาณ	๑๗๐,๐๐๐  บาท  (หนึ่งแสนเจ็ดหมื่นบาทถ้วน)
		ราคากลาง   	๑๗๐,๐๐๐  บาท  (หนึ่งแสนเจ็ดหมื่นบาทถ้วน)
		ผู้มีสิทธิเสนอราคาจะต้องมีคุณสมบัติดังนี้
	๑.	 เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว
	๒.	 ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
	๓.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลสวนขัน ณ วันประกาศเผยแพร่การสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้
	๔. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
	๕.	 มีผลงานก่อสร้างประเภทเดียวกัน ในวงเงินไม่น้อยกว่า  ๘๕,๐๐๐  บาท และเป็นผลงานที่ทำเสร็จในสัญญาเดียวกันเท่านั้น
		กำหนดดูสถานที่พร้อมรับฟังคำชี้แจงเพิ่มเติม 
		ในวันที่  ๕  เมษายน  ๒๕๕๖  ระหว่างเวลา  ๑๐.๐๐  น.  ถึง  ๑๑.๐๐  น.  โดยพร้อมเพรียงกัน ณ องค์การบริหารส่วนตำบลสวนขัน ผู้ที่มิได้ดูสถานที่ตามเวลาที่กำหนดในประกาศนี้ องค์การบริหารส่วนตำบลสวนขัน จะถือว่าผู้นั้นได้รับทราบปัญหาและเข้าใจเงื่อนไขของทางราชการโดยตลอดแล้ว หากมีค่าใช้จ่ายใดๆ เพิ่มขึ้น ผู้เสนอราคาจะต้องรับผิดชอบทั้งสิ้น และจะยกเป็นเหตุในภายหลังว่าไม่ไดรับทราบมาก่อนกับองค์การบริหารส่วนตำบลสวนขันมิได้ ไม่ว่ากรณีใดๆ 
		กำหนดยื่นซองสอบราคา 
		ตั้งแต่วันที่  ๒  เมษายน  ๒๕๕๖ ถึง  ๑๘  เมษายน  ๒๕๕๖  ณ  ที่ทำการองค์การบริหารส่วนตำบลสวนขัน ในวันและเวลาราชการ และกำหนดยื่นซองวันสุดท้ายในวันที่  ๑๙ เมษายน ๒๕๕๖  ระหว่างเวลา  ๑๐.๐๐  น. ถึง  ๑๒.๐๐  น. ณ ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอ  (ที่ว่าการอำเภอช้างกลาง จังหวัดนครศรีธรรมราช) 


-๒-
		กำหนดเปิดซองสอบราคา  
		ในวันที่  ๒๒  เมษายน  ๒๕๕๖   ตั้งแต่เวลา  ๑๐.๐๐  น.    เป็นต้นไป    ณ ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอ (ที่ว่าการอำเภอช้างกลาง จังหวัดนครศรีธรรมราช)
		ผู้สนใจติดต่อซื้อเอกสารสอบราคา ในราคาชุดละ  ๑,๐๐๐  บาท ได้ที่ส่วนการคลังองค์การบริหารส่วนตำบลสวนขัน  ระหว่างวันที่  ๒  เมษายน  ๒๕๕๖  ถึง  ๑๘  เมษายน  ๒๕๕๖   หรือสอบถามทางโทรศัพท์หมายเลข ๐-๗๕๓๖-๑๑๗๔ ต่อ ๑๑ ในวันและเวลาราชการ หรือตรวจสอบข้อมูลผ่านเว็บไซต์  www.suankan.go.th  และเว็บไซด์  www.gprocurement.go.th  ของกรมบัญชีกลาง กระทรวงการคลัง

	   	ประกาศ ณ วันที่   ๑  เดือน เมษายน  พ.ศ. ๒๕๕๖    
  
         	
          
          							(นายไพรินทร์  ใยน้อย)
            					  นายกองค์การบริหารส่วนตำบลสวนขัน

